[{"text_idx": "#000001", "text": "Tiimiu\u0308rituste ja erapidude korraldamise aktiivsus on jo\u0303udnud koroonapandeemia eelsele tasemele, na\u0308itab Tallinnas asuva toidukoolituste ja u\u0308rituste korraldaja FoodStudio statistika."}, {"text_idx": "#000002", "text": "FoodStudio mu\u0308u\u0308gimaht u\u0308letas sel kevadel 2019. aasta alguse taseme. Vo\u0303rreldes viimase kolme aastaga tehakse ta\u0308na keskmiselt 2 korda rohkem broneeringuid. Alates mo\u0308o\u0308dunud aasta detsembrist on uues Telliskivi FoodStudios u\u0308ritustel ka\u0308inud ligi 4200 inimest, kellest 80% on olnud ettevo\u0303tted."}, {"text_idx": "#000004", "text": "Markovi so\u0303nul oldi mullu Telliskivi FoodStudio avamise eel valmis, et keerulised ajad kestavad kauem. \u201eMeie ootused olid pigem tagasihoidlikud, kuid ta\u0308naseks oleme esimese kvartaliga teinud rohkem ka\u0308ivet, kui eelmises majas terve aastaga kokku. Avamiskuudel oli meil broneeringuid kordades rohkem, kui me oleksime suutnud vastu vo\u0303tta. Jaanuaris-veebruaris ka\u0308is meil u\u0308ritusi korraldamas kokku 1600 inimest, ma\u0308rtsis ja aprillis ligi 1400 inimest. Positiivne on see, et need, kes on juba korra ka\u0308inud, on uuesti tagasi tulnud suurema seltskonnaga,\u201c lisas ta."}, {"text_idx": "#000005", "text": "Eelko\u0303ige korraldavad ettevo\u0303tteid meeskonnato\u0308o\u0308 tugevdamise (team-building) u\u0308ritusi, aga tehakse ka toidukoolitusi, peetakse koosolekud ja kliendiu\u0308ritusi. Ko\u0303ige menukamad kooskokkamise menu\u0308u\u0308d on ku\u0308lastajate seas olnud prantsuse ko\u0308o\u0308k, moodne Eesti ko\u0308o\u0308k, kokteili- ja toidu menu\u0308u\u0308 ning hiline hommikuso\u0308o\u0308k brunch."}, {"text_idx": "#000006", "text": "No\u0303o Lihato\u0308o\u0308stuse u\u0308ritused said peale paariaastast pausi taas hoo sisse 2022. aasta keskpaigas. \u201eOleme FoodStudiot kasutanud na\u0308iteks oma hooajatoodete tutvustamiseks klientidele ja partneritele. Professionaalsed tegijad, kes on aidanud meil panustada kodumaise, kvaliteetse toidukultuuri edendamisse. Tavapa\u0308rasest keskkonnast va\u0308lja saamine to\u0308o\u0308 teemadel ra\u0308a\u0308kimiseks annab va\u0308a\u0308rtuslikku lisajo\u0303udu ka sotsiaalses vo\u0303tmes,\u201c u\u0308tles No\u0303o Lihato\u0308o\u0308stuse no\u0303ukogu esimees Simmo Kruustu\u0308k."}, {"text_idx": "#000007", "text": "2009. asutatud FoodStudio u\u0308ritustel on kokku osalenud ligi 50 tuhat inimest. Lisaks ettevo\u0303tete u\u0308ritustele korraldab FoodStudio erau\u0308ritusi, toidukoolitusi, pimeo\u0303htuso\u0308o\u0308ke ja kliendiu\u0308ritus, tutvustab erinevaid ko\u0308o\u0308ke ja toidutraditsioone ning toidutrende."}, {"text_idx": "#000027", "text": "Alla 2200-eurone palk to\u0308o\u0308tajaid enam ei rahulda"}]